PREDLOG

Na osnovu člana 50 Zakona o lokalnoj samoupravi ("Sl. list Crne Gore" br. 02/18, 34/19 i 38/20) i člana 35 Statuta Opštine Tivat ("Sl. list Crne Gore-opštinski propisi", broj 24/18 i 09/20) Skupština opštine Tivat na sjednici održanoj dana \_\_\_\_\_\_\_\_\_\_. godine, donijela je

ODLUKU

o imenovanju sekretarke Skupštine opštine Tivat

Član 1

Za sekretarku Skupštine opštine Tivat imenuje se Ivana Arandjus, diplomirana pravnica.

Član 2

Sekretarka Skupštine imenuje se na vrijeme od pet godina.

Član 3

Ova Odluka stupa na snagu osmog dana od dana objavljivanja u "Sl. listu CG - opštinski propisi".

Broj: 03-

Tivat, \_\_\_\_\_\_\_\_\_\_\_\_. godine

Skupština opštine Tivat

Predsjednik

dr Andrija Petković

O b r a z l o ž e nj e

Pravni osnov za donošenje ove Odluke sadržan je u članu 38 stav 1 tačka 20 i članu 50 stav 3 Zakona o lokalnoj samoupravi („Sl. list Crne Gore“, br. 02/18, 34/19, 38/20) kao i članu 35 stav 1 tačka 20 i članu 59 stav 3 Statuta Opštine Tivat ("Sl. list Crne Gore-opštinski propisi", broj 24/18 i 09/20) kojim je propisano da Skupština imenuje i razrješava sekretara Skupštine, na predlog predsjednika Skupštine.

Odbor za izbor i imenovanja u skladu sa članom 51 stav 2 Zakona o lokalnoj samoupravi na sjednici održanoj dana 15.03.2021.godine donio je Odluku o raspisivanju javnog konkursa za izbor sekretara/ke Skupštine broj 03-100/21-56/2, a na osnovu člana 51 stav 3 i člana 121 stav 3 Zakona o lokalnoj samoupravi dana 22.04.2021.godine donio je Rješenje o obrazovanju Komisije za provjeru kompetencija, znanja i sposobnosti kandidata za izbor sekretara/ke Skupštine opštine Tivat broj 03-016-21-108.

Po raspisanom konkursu koji je objavljen 18.03.2021.godine u dnevnoj štampi, na internet stranici i oglasnoj tabli opštine Tivat, prijavio se samo jedan kandidat i to Ivana Arandjus,diplomirana pravnica.

Uvidom u dokumentaciju traženu konkursom,Sekretarijat za lokalnu upravu utvrdio je da Ivana Arandjus ispunjava uslove javnog konkursa, nakon čega je Komisija za provjeru kompetencija, znanja i sposobnosti kandidata za izbor sekretara/ke Skupštine opštine Tivat izvršila provjeru dana 28.04.2021.godine i sačinila Izvještaj o provjeri kompetencija, znanja i sposobnosti kandidata broj: 11-100/21-94/7 od 28.04.2021.godine. Ivana Arandjus ostvarila je ukupno 43,66 bodova.

Postupajući u skladu sa članom 121 stav 5 Zakona o lokalnoj samoupravi Sekretarijat za lokalnu upravu utvrdio je Listu za izbor kandidata broj: 11-100/21/94/8 od 29.04.2021.godine i istu dostavio Predsjedniku Skupštine na dalje postupanje.

Predsjednik Skupštine opštine Tivat shodno ovlašćenju iz člana 122 Zakona o lokalnoj samoupravi, nakon obavljenog razgovora sa jedinim kandidatom sa Liste za izbor kandidata, sve u skladu sa članom 50 Zakona o lokalnoj samoupravi predlaže da se za sekretarku Skupštine opštine Tivat imenuje diplomirana pravnica Ivana Arandjus.

Na osnovu svega izloženog pristupilo se izradi ove Odluke i predlaže se Skupštini da je usvoji.

Obrađivač Predlagač

Služba Skupštine Predsjednik Skupštine